การหลบเลี่ยงโชคร้าย การปัดเป่าโชคร้าย การมองหาสัญญาณแห่งความโชคดี
คุณน่าจะทราบดีอยู่แล้วถึงความเชื่อต่างๆ ทางไสยศาสตร์เกี่ยวกับสิ่งที่นำมาซึ่งโชคร้าย แต่เราจะมาสรุปความเชื่อหลักๆ ให้อ่านกันสักหน่อย คุณจะได้หากลยุทธ์ในการปรับเปลี่ยนพฤติกรรมเพื่อหลบเลี่ยงโชคร้าย แม้ความจริงคุณอาจไม่สามารถหลบเลี่ยงโชคร้ายได้ตลอด แต่คุณจะตระหนักได้ถึงสัญญาณบ่งชี้ต่างๆ และสามารถใช้วิธีการเร่งด่วนเพื่อลบล้างโชคร้ายนั้นๆ ลางร้ายที่เกิดขึ้นบ่อยๆ มีดังต่อไปนี้:  ทำกระจกแตก - เชื่อกันว่าการทำกระจกแตกจะนำโชคร้ายมาสู่คุณถึง 7 ปีเต็มๆ มองเห็นนกกา - เชื่อกันว่าการที่นกกาบินตัดหน้าถือเป็นลางร้าย แต่ถ้ามีนกกา 2 ตัวบินตัดหน้า โชคร้ายจะถูกลบล้างในทันที เดินใต้บันได - เชื่อกันว่าสิ่งนี้จะนำมาซึ่งโชคร้าย เพราะการที่บันไดเอียงพิงผนังจะทำให้เกิดเป็นรูปสามเหลี่ยมซึ่งเป็นสัญลักษณ์ของตรีเอกภาพ การที่คุณเดินตัดผ่านสามเหลี่ยมนั้นจึงถือว่าคุณได้ละเมิดดินแดนศักดิ์สิทธิ วางรองเท้าบนโต๊ะ - ในประเทศอังกฤษ การวางรองเท้าบนโต๊ะเชื่อกันว่าเป็นการแสดงความนับถือต่อผีคนงานเหมือง ดังนั้น การที่คุณวางรองเท้าบนโต๊ะแสดงว่าคุณกำลังยั่วยุโชคชะตา "นำโชคร้ายมาสู่" ตัวคุณเอง - หมายถึงการที่คุณพูดออกมาดังๆ ว่าจะมีสิ่งไม่ดีเกิดขึ้นกับคุณ ซึ่งเป็นอีกรูปแบบหนึ่งของการยั่วยุโชคชะตา อย่างไรก็ตาม คุณสามารถลบล้างคำพูดของคุณได้โดยการเคาะโต๊ะหรือพื้นอะไรก็ได้ 3 ครั้ง แต่ต้องเคาะให้ได้ยินเสียง เชื่อกันว่าการสวมใส่โอปอลจะนำมาซึ่งโชคร้าย - เว้นเสียแต่คุณจะใส่ในช่วงเดือนตุลา เหยียบรอยแตกบนฟุตบาท/ทางเดิน ดังคำกล่าวโบราณที่ว่า "ทันใดที่เจ้าเหยียบรอยแตก โชคชะตาจะไปดัดหลังแม่ของเจ้า!" เชื่อกันว่าการที่แมวดำวิ่งตัดหน้าถือเป็นลางร้าย ความเชื่อทางไสยศาสตร์นี้มีที่มาจากการที่แมวดำมีความเชื่อมโยงกับแม่มดและมนต์ดำ การกางร่มภายในอาคารจะนำมาซึ่งโชคร้าย - ความเชื่อทางไสยศาสตร์นี้มีที่มาจากชาวอียิปต์โบราณ (ที่ใช้ร่มในที่ร่ม) ในสมัยนั้น เชื่อกันว่าการกางร่มในอาคารถือเป็นการลบหลู่เทพเจ้าแห่งดวงอาทิตย์ ความเชื่อทางไสยศาสตร์บางอย่างยังไม่ค่อยเป็นที่รู้จักกันมากนัก แต่คุณก็ควรศึกษาข้อมูลเกี่ยวกับไสยศาสตร์เหล่านี้เอาไว้ จะได้ระวังสิ่งร้ายๆ ที่อาจเกิดขึ้นเพราะการกระทำบางอย่าง มิฉะนั้น คุณอาจกลายเป็นคนนำโชคร้ายมาสู่ตัวคุณเอง และนี่คือตัวอย่างของสิ่งที่นำมาซึ่งโชคร้ายที่เรายังไม่ค่อยทราบกัน  หยิบเหรียญเพนนีที่ด้านก้อยกำลังหงายขึ้น สวมเสื้อผ้าโดยเริ่มจากแขนซ้าย/ขาซ้าย มองเห็นนกฮูกในเวลากลางวัน การถักถุงเท้าให้แฟนหนุ่มจะทำให้เขาเดินหายไปจากคุณ ฆ่าแมลงเต่าทองหรือแมงมุม (โดยเฉพาะพันธุ์มันนี่ สไปเดอร์) การปิดมีดพกจะนำมาซึ่งโชคร้าย ยกเว้นคุณจะเป็นคนเปิดมันเอง "การนอนโดยที่เท้าชี้ไปทางประตูจะทำให้คุณสูญเสียดวงวิญญาณไปตลอดกาล" หากนกฮูกร้องเสียงหวูด 3 ครั้งในสวนของคุณ นอนบนหรือใต้โต๊ะอาหาร เริ่มลงทุนในวันศุกร์ ฆ่าผึ้งภายในบ้านของคุณ การกลับด้านขนมปังที่หั่นเป็นแผ่นบางๆ แล้วจะทำให้คุณโชคร้ายแบบสุดๆ พูดคำว่า “หมู” ตอนอยู่ที่ทะเล ถ้าคุณทำมีดตก การเก็บขึ้นมาเองจะทำให้คุณประสบกับโชคร้ายทั้งในเรื่องการเงินและความรัก คุณจึงควรขอให้คนอื่นเก็บให้ การเริ่มลงทุนครั้งใหม่ พบเจอคนใหม่ๆ หรือเริ่มความสัมพันธ์ครั้งใหม่ในวันศุกร์ที่ 13 การจิ้มเข็มเข้าไปในม้วนไหมพรมจะนำโชคร้ายมาสู่ทุกคนที่สวมเสื้อผ้าที่ทำจากไหมพรมม้วนนั้น ความเชื่อทางไสยศาสตร์ส่วนใหญ่จะทำนายเกี่ยวกับโชคร้ายต่างๆ นานา แต่ก็มีความเชื่อทางไสยศาสตร์บางอย่างที่ทำนายเกี่ยวกับความตายและความเจ็บป่วยด้วยเช่นเดียวกัน และคุณจะต้องเรียนรู้ข้อมูลพวกนี้เอาไว้:  หากนกโรบิ้นบินเข้ามาในห้องผ่านทางหน้าต่าง แสดงว่าความตายจะตามมาในไม่ช้า ต้องกลั้นหายใจขณะเดินผ่านสุสาน ไม่อย่างนั้นคุณจะสูดเอาดวงวิญญาณของคนที่เพิ่งตายเข้ามาในร่าง เมื่อไรที่คุณเปิดประตูหน้าบ้านและพบนกกางเขนกำลังจับจ้องมาที่คุณ แสดงว่าความตายจะมาเยือนคุณอย่างแน่นอน ถ้าคุณฝันถึงความตาย นั่นถือเป็นสัญญาณของการกำเนิด แต่ถ้าคุณฝันถึงการกำเนิด นั่นถือเป็นสัญญาณของความตาย หากตาซ้ายของคุณกระตุก แสดงว่าในไม่ช้า จะมีความตายเกิดขึ้นในครอบครัวของคุณ หากมีผีเสื้อราตรีในบ้านหรือพยายามบินเข้ามาในบ้าน นั่นถือเป็นสัญญาณของความตาย เชื่อกันว่าการฝันถึงสีขาวเป็นลางบอกเหตุถึงความตาย หลายๆ วัฒนธรรมทั่วโลกเชื่อกันว่าเกลือเป็นตัวแทนของโชคดี คุณสามารถใช้เกลือหนึ่งหยิบมือโยนข้ามไหล่ซ้ายของคุณเพื่อปัดเป่าโชคร้ายทั้งหลายแหล่ (การโยนเกลือข้ามไหล่ขวาจะทำให้คุณโชคร้ายมากยิ่งขึ้น)  อีกวิธี คือ คุณสามารถชำระล้างโชคร้ายออกไปจากร่างกายด้วยการอาบน้ำเกลือ เพียงใส่เกลือ 2 ช้อนโต๊ะลงไปในอ่างอาบน้ำร้อนก็ใช้การได้แล้ว อีกหนึ่งวิธีคือการโรยเกลือทะเลตามมุมห้องแต่ละห้อง รวมถึงใต้ขอบล่างของหน้าต่างแต่ละบาน เพื่อปกป้องบ้านของคุณจากโชคร้ายทั้งปวง ถ้าคุณเผลอทำกระจกแตกล่ะก็ ไม่ควรโยนเศษกระจกทิ้งเป็นอันขาด เพราะนั่นถือเป็นการปิดผนึกโชคชะตาของคุณ และทำให้คุณต้องจมอยู่กับโชคร้ายไปอีก 7 ปีเต็ม  คุณอาจนำเศษกระจกไปบดเป็นผงและโปรยไปกับลม หรือหยิบเศษกระจกขึ้นมา 1 ชิ้น (ชิ้นใหญ่พอที่จะสะท้อนเห็นสิ่งต่างๆ แต่ไม่ใหญ่หรือคมเกินไปจนอาจเป็นอันตรายกับคุณหรือคนอื่นๆ) จากนั้นก็รอจนกว่าจะถึงคืนพระจันทร์เต็มดวง คุณอาจต้องพบเจอโชคร้ายไปอีกสักระยะกว่าจะถึงคืนพระจันทร์เต็มดวง แต่จงอดทนเข้าไว้ เพราะเมื่อไรที่คุณใช้เศษกระจกสะท้อนดวงจันทร์ที่กำลังเต็มดวงและจ้องเข้าไปในกระจกนั้น โชคร้ายของคุณจะมลายหายไปในทันที จากนั้นจึงนำเศษกระจกไปฝังหรือจะเก็บมันไว้ก็ได้ การจุดกำยานเป็นอีกหนึ่งวิธีที่ได้ผลในการปัดเป่าโชคร้ายและพลังงานชั่วร้ายออกไปจากชีวิต  เลือกกำยานที่มีกลิ่นฉุนๆ เช่น ไม้จันทน์หรือดอกมะลิ และต้องไม่ลืมใช้เป็นจำนวนคี่ อย่าเผลอใช้เป็นจำนวนคู่เป็นอันขาด หากคุณกำลังประสบพบพานกับโชคร้ายในชีวิตส่วนตัว ให้จุดกำยานที่บ้าน โดยถือกำยานจากห้องหนึ่งไปยังห้องหนึ่ง ให้ควันหอมกระจายฟุ้งทั่วทั้ง 4 มุมบ้านของคุณ หากคุณกำลังประสบพบพานกับโชคร้ายในที่ทำงาน ให้จุดกำยานในออฟฟิศของคุณ เครื่องรางป้องกันชิ้นเล็กๆ เป็นอีกหนึ่งวิธีการดีๆ ในการปัดเป่าโชคร้ายออกไปในระหว่างที่คุณใช้ชีวิตประจำวัน คุณสามารถใส่เครื่องรางไว้กับโซ่หรือกำไลข้อมือ หรือจะใส่กระเป๋าไว้ก็ได้ ตัวอย่างเครื่องรางที่ใช้กันทั่วไปได้แก่   กุญแจ: มนุษย์ใช้เครื่องรางกุญแจเป็นสิ่งนำโชคมาตั้งแต่สมัยโบราณ โดยเชื่อกันว่าการใส่กุญแจ 3 ดอกไว้ด้วยกันจะช่วยปลดล็อกประตูทั้ง 3 แห่งความมั่งมี สุขภาพ และความรัก  ใบแชมร็อคและโคลเวอร์: ตามตำนานของชาวเคลต์ การติดใบแชมร็อคหรือใบโคลเวอร์สด หรือการสวมเครื่องรางที่มีรูปร่างเหมือนใบโคลเวอร์ 4 แฉกซึ่งเป็นชนิดหายาก เป็นอีกหนึ่งวิธีการยอดนิยมในการบันดาลโชค โดยแต่ละแฉกจะเป็นตัวแทนของโชคดีในรูปแบบต่างๆ ทั้งความร่ำรวย ชื่อเสียง ความรัก และสุขภาพดี   เกือกม้า: เชื่อกันว่าเกือกม้าเป็นเครื่องรางนำโชค เพราะมันจะช่วยปกปักษ์รักษาคุณจาก "ดวงตาของปีศาจร้าย" โดยให้แขวนเกือกม้าไว้ในบ้านเพื่อป้องกันสิ่งชั่วร้ายต่างๆ หรือคล้องสัญลักษณ์รูปเกือกม้าไว้กับโซ่ แต่ต้องให้ปลายเกือกม้าชี้ขึ้น มิเช่นนั้นโชคดีอาจ "หนีหาย" ไปจากคุณ  ขากระต่าย: หลายวัฒนธรรมเชื่อกันว่าขาของกระต่ายเป็นสิ่งนำโชคและสามารถปกป้องคุณจากภยันตราย แต่ไม่ใช่ว่าจะเป็นขาข้างไหนก็ได้ เพราะมันต้องเป็นขาหลังซ้ายเท่านั้น และคุณจะต้องลูบหรือถูขาของมันเพื่อให้โชคดีบังเกิดผล ผู้คนในหลายวัฒนธรรมมีการเผาใบเสจกันมาเป็นเวลานานนับปีเพื่อปัดเป่าพลังงานชั่วร้ายออกไปจากชีวิต โดยพิธีเผาใบเสจเป็นที่รู้จักกันในนามการเผาไหม้สมุนไพรศักดิ์สิทธิ์ (Smudging)  หาซื้อใบเสจมาสักก้านหรือจะเป็นใบเสจแห้งก็ได้ แล้วจุดไฟเผา โดยใบต้องไหม้อย่างช้าๆ ไม่ใช่มอดไหม้อย่างรวดเร็ว เพราะคุณจะต้องถือใบเสจไปรอบๆ บ้าน และโบกให้ควันกระจายไปทั่วทุกมุมบ้าน เปิดประตูและหน้าต่างทิ้งไว้ เพื่อให้พลังงานชั่วร้ายไหลออกไปจากบ้านของคุณ หลังจากนั้นคุณอาจจะเผาหญ้าหวานเพื่อเรียกพลังงานดีเข้ามาในบ้านก็ได้ เชื่อกันว่าผลึกคริสตัลและหินหลายชนิดมีพลังลึกลับ ตั้งแต่ป้องกันภัย ขับไล่พลังงานชั่วร้าย ไปจนถึงนำพาโชคดีมาสู่คุณ โดยให้เก็บผลึกคริสตัลหรือหินเหล่านี้ไว้ในบ้าน ที่ทำงาน หรือจะพกติดตัวก็ได้  แบล็คทัวร์มาลีนช่วยปกป้องคุณจากพลังงานชั่วร้าย เช่นความคิดปองร้ายของคนอื่น ในขณะที่โรสควอตซ์จะช่วยดูดพลังงานดีเข้ามาแทนที่พลังงานชั่วร้าย ลาบราดอไรท์จะช่วยปกป้องคุณจากผีแวมไพร์หรือทากที่พยายามเข้ามาดูดพลังงานและอารมณ์ด้านบวกออกไปจากตัวคุณ อเมทิสต์จะช่วยปกป้องคุณจากภยันตรายในระหว่างเดินทาง และปกปักษ์รักษาเหล่าทหารจากภัยทั้งปวง หินชนิดอื่นๆ ที่สามารถนำมาใช้ป้องกันพลังงานชั่วร้ายหรือวิญญาณร้าย ได้แก่ รูบี้, ควอตซ์, เพอริดอท, ออบซิเดียน, แจสเปอร์, มูนสโตน, โอนิกซ์ดำ, มรกต, เทอร์คอยซ์, โทปาสสีฟ้า, ซูกีไลท์, ซิทริน, คาร์เนเลียน และบลัดสโตน หนึ่งในวิธีการที่ดีที่สุดในการเปลี่ยนแปลงโชคชะตาของคุณ คือการสร้างบุญกุศลให้กับตัวเองด้วยการทำกรรมดี เพื่อชดใช้กรรมชั่วที่คุณเคยกระทำในชาติภพนี้หรือชาติภพที่แล้ว  สั่งสมบุญกุศลด้วยการบริจาคเงินเพื่อการกุศลหรือช่วยเหลือผู้ที่ตกทุกข์ได้ยาก เช่น คนเร่ร่อน คนชรา หรือเด็กกำพร้า สิ่งสำคัญคือคุณจะต้องทำความดีเหล่านี้ด้วยความปรารถนาที่จะช่วยเหลืออย่างแท้จริง เพราะถ้าคุณทำกรรมดีเพียงเพื่อสร้างบุญกุศลและเพื่อให้ชีวิตของคุณเองสุขสบายขึ้น การกระทำทั้งหมดจะไม่บังเกิดผลใดๆ  นอกจากนี้ การได้ทำงานเพื่อช่วยเหลือคนอื่นๆ ยังช่วยเปิดมุมมองใหม่ๆ เกี่ยวกับความทุกข์ของคุณได้อีกด้วย ก่อนหน้านี้คุณอาจคิดว่าตัวเองต้องทนทุกข์กับโชคร้ายต่างๆ นานา แต่เมื่อได้เห็นความทุกข์ของคนอื่นๆ คุณอาจตระหนักขึ้นได้ว่าแท้จริงแล้วสิ่งที่คุณกำลังเผชิญไม่ได้เลวร้ายแต่อย่างใด ดอกไม้สดสามารถนำมาใช้ชำระจักราทั้งเจ็ดของคุณ เพื่อปัดเป่าพลังงานชั่วร้ายและเรียกโชคดีใหม่ๆ มาสู่คุณ  คุณจะต้องใช้ดอกไม้อย่างน้อย 7 ชนิด และต้องมีสีแตกต่างกันให้มากที่สุด (ได้ทุกสียกเว้นสีขาว) จากนั้นให้ดึงก้านและใบออก เพราะเราจะใช้แค่ดอกของมันเท่านั้น ใส่ดอกไม้ลงในชามที่เติมน้ำไว้แล้ว และนำไปวางไว้กลางแจ้งเพื่อดูดซับพลังงานจากแสงอาทิตย์เป็นเวลา 1 ชั่วโมง และเพื่อให้น้ำได้ดื่มพลังงานบวกของมวลดอกไม้ นำชามกลับเข้ามาในห้องน้ำ และนำน้ำที่ได้มาอาบโดยใช้ผ้าขนหนูชุบน้ำที่ชุ่มไปด้วยพลังงานจากมวลดอกไม้ ในระหว่างที่อาบ อย่างลืมตั้งสมาธิจดจ่อไปที่ลำแสงซึ่งกระจายออกมาจากกึ่งกลางหน้าผากของคุณ ให้ลำแสงนั้นกระจายไปทั่วทั้งร่างของคุณ เมื่ออาบน้ำเสร็จเรียบร้อย จึงค่อยๆ เก็บดอกไม้แต่ละดอกใส่ลงในถุงกระดาษเพื่อนำไปทิ้ง พร้อมจินตนาการไปด้วยว่าโชคร้ายของคุณกำลังถูกทิ้งไปพร้อมดอกไม้เหล่านั้น การสวดขอพรต่อพระเจ้าหรือสิ่งศักดิ์สิทธิ์ที่คุณนับถือจะช่วยให้คุณได้โชคดีกลับคืนมา โดยให้จำไว้ว่าต้องสวดภาวนาเป็นประจำ และอย่าลืมขออภัยต่อสิ่งผิดพลาดหรือความคิดชั่วร้ายที่คุณเคยมีในอดีต  ใช้เวลาสักครู่ในระหว่างที่สวดภาวนาย้อนคิดดูว่า ณ ขณะปัจจุบัน คุณเป็นคนอย่างไร และคุณจะทำสิ่งต่างๆ เพื่อปรับปรุงตนให้ดีขึ้นได้หรือไม่ ขอบคุณพระเจ้าหรือสิ่งศักดิ์สิทธิ์สำหรับสิ่งดีงามทั้งหมดที่ผ่านเข้ามาในชีวิตของคุณ วิธีการง่ายๆ นี้อาจเปลี่ยนมุมมองความคิดเกี่ยวกับ "โชคร้าย" ที่คุณได้รับ และทำให้ตระหนักได้ว่าแท้จริงแล้วคุณเองก็ได้รับพรจากสิ่งศักดิ์สิทธิ์เช่นเดียวกัน การอาศัยในบ้านที่สกปรกอาจเป็นการปิดกั้นพลังงานบวกไม่ให้ไหลผ่านบ้านของคุณ อีกทั้งเป็นตัวการสร้างความรู้สึกแย่ๆ และโชคร้ายต่างๆ นานา วิธีการง่ายๆ นี้สามารถปลุกพลังงานใหม่ๆ และเติมพลังงานสร้างกำลังใจให้คุณเปลี่ยนโชคร้ายกลายเป็นดีได้สำเร็จ  เริ่มต้นจากการจัดเก็บข้าวของรกๆ ภายในบ้าน นำสิ่งของที่ไม่ต้องการหรือไม่ใช้แล้วไปทิ้ง และทำความสะอาดบ้านให้สะอาดเอี่ยมอ่อง รวมถึงปัดกวาดหยากไย่และฝุ่นออกให้เกลี้ยง ลองจัดวางเฟอร์นิเจอร์ใหม่เพื่อเพิ่มการไหลเวียนของพลังงาน และทาสีผนังใหม่เพื่อนำชีวิตใหม่ๆ เข้ามาสู่พื้นที่บ้านของคุณ ลองฟังเพลงและจุดกำยานไปด้วยในระหว่างที่จัดเก็บบ้าน และอย่าลืมเปิดประตูและหน้าต่างทุกบานเพื่อให้แสงแดดส่องเข้ามา วิธีการนี้จะช่วยกระตุ้นพลังงานบวกให้ไหลเข้ามาในบ้านที่คุณจัดแต่งใหม่เรียบร้อยแล้ว การนำแสงสว่างมาสู่บ้านเป็นอีกวิธีการที่ได้ผลในการขจัดโชคร้ายและปัดเป่าพลังงานชั่วร้ายออกไปจากบ้านของคุณ  ลองเปิดไฟทุกดวงภายในบ้านพร้อมจุดเทียนให้สว่างไสว จะได้ไม่หลงเหลือมุมใดๆ ให้พลังงานชั่วร้ายหลบซ่อนตัว พิธีกรรมหนึ่งซึ่งใช้พลังแห่งแสงเพื่อปกป้องคุณจากโชคร้ายและดึงดูดโชคดีเข้ามาแทนที่คือการจุดเทียน 3 แท่ง โดยเทียน 2 แท่งจะต้องเป็นสีขาว แท่งหนึ่งจะช่วยปกปักษ์รักษา ในขณะที่อีกแท่งช่วยชำระล้าง ส่วนอีกแท่งต้องเป็นสีส้มสำหรับใช้เปลี่ยนแปลงดวงชะตาของคุณ เชื่อกันว่าการเดินทางไปยังต่างประเทศจะช่วยปัดเป่าโชคร้ายออกไปจากตัวได้ เพราะโชคร้ายของคุณจะถูกทิ้งไว้เบื้องหลังและอันตรธานหายไปในที่สุดเมื่อคุณไม่อยู่  การเดินทางข้ามทะเลหรือบินไปยังสถานที่ซึ่งอยู่ในอีกโซนเวลาจะได้ผลดีที่สุด  นอกจากนี้ การเดินทางอาจทำให้คุณตระหนักได้ว่าแท้จริงแล้วโชคร้ายไม่ได้ติดอยู่ที่ตัวคุณ แต่อยู่ที่บ้านหรือสภาพการทำงานของคุณต่างหาก การออกไปใช้ชีวิตไกลๆ สักพักอาจช่วยให้คุณเข้าใจได้ว่าคุณอาจต้องเปลี่ยนแปลงอะไรบางอย่างเมื่อย้อนกลับมาเพื่อขจัดโชคร้ายออกไปจากชีวิต หลังจากคุณได้ทำอะไรดีๆ เพื่อปัดเป่าโชคร้ายออกไปแล้ว การมีสติคอยมองหาสัญญาณบ่งชี้ว่าโชคชะตาของคุณกำลังเกิดการเปลี่ยนแปลงก็สำคัญไม่แพ้กัน เราจึงนำตัวอย่างของลางบอกเหตุดีมาให้ดูกัน:  ฝันว่าอยู่บนที่สูงๆ อย่างบนตึก จาม 3 ครั้งก่อนมื้อเช้า ใส่เงินไว้ในกระเป๋าเสื้อหรือกางเกงที่คุณจะใส่เป็นครั้งแรก เห็นแมงมุมกำลังชักใยในตอนเช้า เจอเข็มที่ชี้มาทางคุณ ฝันเห็นน้ำใสแจ๋ว เป็นคนสุดท้ายที่ได้กินปลายชิ้นเค้ก เจอแป้งกรอบหรือชีสที่มีลักษณะเหมือนฟองอากาศบนพิซซ่า เจอจิ้งหรีดในบ้าน
หลีกเลี่ยงการกระทำหรือสถานการณ์ที่อาจนำโชคร้ายมาสู่คุณ. ศึกษาความเชื่อทางไสยศาสตร์ที่ยังคงคลุมเครือ. ระวังความเชื่อทางไสยศาสตร์ที่ทำนายเกี่ยวกับความตายและความเจ็บป่วย. ใช้เกลือ. อย่าทิ้งเศษกระจกแตกแม้แต่ชิ้นเดียว. จุดกำยาน. พกเครื่องรางป้องกัน. เผาใบเสจ. ใช้ผลึกคริสตัลและหิน. ทำความดี. ชำระจักราของคุณด้วยดอกไม้สด. สวดภาวนา. เก็บกวาดบ้าน. ใช้พลังแห่งแสง. เดินทางไปต่างประเทศ. รู้ตัวเมื่อโชคชะตาของคุณกำลังจะเปลี่ยนแปลงไป.
https://www.wikihow.com/Get-Rid-of-Bad-Luck https://www.wikihow.com/Get-Rid-of-Bad-Luck https://www.wikihow.com/Get-Rid-of-Bad-Luck
Avoiding Bad Luck Getting Rid of Bad Luck Recognizing Signs of Good Luck